Anexa 12
CONTRACT NR. ………......./………….
DE FINANŢARE NERAMBURSABILĂ DIN FONDURILE 
BUGETULUI JUDEŢULUI DOLJ ALOCATE PENTRU ACTIVITĂŢI NONPROFIT DE INTERES JUDEŢEAN PENTRU ANUL 2026

Având în vedere prevederile Legii nr.350/2005 privind regimul finanţărilor nerambursabile din fonduri publice alocate pentru activităţi nonprofit de interes general şi în conformitate cu Hotărârea Consiliului Judeţean Dolj nr. --------------------------prin care s-a aprobat  „Documentaţia pentru elaborarea şi prezentarea propunerilor de proiecte privind acordarea de finanţări nerambursabile din fondurile bugetului judeţului Dolj alocate pentru activităţi nonprofit” precum şi cu Raportul final nr. _____________________ privind atribuirea de contracte de finanţare nerambursabilă din fondurile bugetului Consiliului Judeţean Dolj al Comisiei de evaluare numită prin Dispoziţia nr. __________ emisă de Preşedintele Consiliului Judeţean Dolj,
 s-a încheiat prezentul contract
Între:
Consiliul Judeţean Dolj, cu sediul în Craiova, str. Olteț, nr.4, jud. Dolj, cod fiscal 4417150, tel. 0251/408200, reprezentat de domnul DORIN COSMIN VASILE  în calitate de preşedinte, denumit în continuare Autoritate Finanţatoare,

şi
________________________________ cu sediul în jud. Dolj,  ___________________________, cod IBAN _______________________, deschis ____________, reprezentată legal de ___________,  denumită în continuare Beneficiar,
CAPITOLUL I ­ Obiectul şi valoarea contractului
Art. 1 ­ Obiectul contractului

(1) Prezentul contract are ca obiect finanţarea de către Consiliul Judeţean Dolj, din fondurile alocate pentru activităţi nonprofit de interes judeţean cuprinse în bugetul judeţului Dolj pentru anul 2026, a activităţilor pe care Beneficiarul le va desfăşura în cadrul Proiectului : _________________ denumit în continuare Proiect, în vederea atingerii obiectivelor acestuia, stipulate în cererea de finanţare.
(2) Consiliul Judeţean Dolj va pune la dispoziţia Beneficiarului, fondurile necesare derulării activităţilor Proiectului, în termenele şi condiţiile stabilite prin prezentul contract.

(3) Beneficiarul îşi asumă responsabilitatea derulării Proiectului. În acest scop, va conduce, va supraveghea şi va desfăşura toate activităţile cuprinse în cadrul Proiectului, a căror executare îi revine nemijlocit.
Art. 2 ­ Valoarea contractului
(1) Valoarea contractului este de _______________  reprezentând suma totală alocată Proiectului de către Consiliul Judeţean Dolj, adică _________ din valoarea proiectului derulat, cu destinaţia _______________.
(2) La data semnării prezentului contract, Beneficiarul declară că Proiectul care face obiectul prezentului contract nu mai beneficiază de finanţări pentru realizarea sa, din alte surse decât fondurile bugetului judeţului Dolj, conform bugetului de venituri şi cheltuieli prezentat în documentaţia depusă pentru acordarea finanţării nerambursabile.
CAPITOLUL II ­ Perioada de implementare a Proiectului ( Durata contractului)
Art. 3 – Intrarea în vigoare
Prezentul contract intră în vigoare la data semnării  de către cele două părţi şi înregistrării la Consiliul Judeţean Dolj.
Art. 4 ­ Implementarea Proiectului

(1) Implementarea proiectului începe la data declarată de beneficiar în cererea de finanțare și nu mai târziu de perioada aprobată prin proiect. Beneficiarul are obligația de a informa Autoritatea Finanțatoare cu privire la data de începere a implementării proiectului.
(2) Perioada de implementare a Proiectului, aşa cum este stipulată în cererea de finanţare (Anexa 1 la prezentul contract), este de ​​​​​_______________, perioadă în care se vor desfăşura activităţile descrise şi prevăzute a se realiza în cadrul Proiectului.
(3) Beneficiarul finanţării are obligaţia să finalizeze proiectul, inclusiv procedura de întocmire şi depunere a raportului final în vederea validării acestuia de către comisia de monitorizare a Consiliului Judeţean Dolj în anul bugetar în care s-a acordat finanţarea.
CAPITOLUL III – Obligaţiile părţilor

Art.5 ­ Obligaţiile Beneficiarului sunt:

a) să execute activităţile Proiectului aşa cum sunt stipulate ele in  cererea de finanţare, anexă la prezentul contract, să asigure comunicarea eficientă şi operativă a problemelor tehnice şi   financiare atât în interiorul grupului de parteneri, dacă există, cât şi între Autoritatea Finanţatoare şi Beneficiar / organizaţiile din grup; 
b) să asigure suportul administrativ necesar implementării Proiectului
c) să asigure componenţa şi funcţionalitatea echipei de lucru a Proiectului;

d) să asigure secretul profesional pe durata contractului şi, după caz, să aplice prevederile privind protecţia informaţiilor clasificate, conform Legii nr. 182/2002 cu modificările ulterioare, Hotărârii Guvernului nr. 585/2002 cu modificările şi completările ulterioare;

e) să nu comunice, în nici o situaţie, fără consimţământul prealabil scris al Autorităţii Finanţatoare, informaţii confidenţiale aparţinând Autorităţii Finanţatoare sau obţinute de el în baza relaţiilor contractuale;

f) să nu facă publice informaţii şi rezultate ale Proiectului  fără consimţământul scris al Autorităţii Finanţatoare şi să nu folosească în defavoarea acesteia informaţiile primite sau rezultatele activităţilor efectuate în cursul şi în scopul realizării contractului;

g) să comunice în scris Autorităţii Finanţatoare, în termen de 10 de zile de la data declarării lichidării sau dacă cedează partea cea mai importantă a activelor sale;

h) să permită pe toată durata contractului, precum şi pe o perioadă de 5 ani de la încetarea acestuia, în decurs de 3 zile lucrătoare de la primirea unei notificări în acest sens, accesul neîngrădit al reprezentanţilor Autorităţii Finanţatoare sau a altor organe de control abilitate prin lege, pentru a controla documentele pe baza cărora se ţine evidenţa activităţilor derulate în cadrul contractului. Controlul se efectuează la locul unde aceste documente sunt păstrate de către Beneficiar;

i) să întocmească şi să predea Autorităţii Finanţatoare rapoartele tehnice şi financiare, conform „Documentaţiei pentru elaborarea şi prezentarea propunerilor de proiecte privind acordarea de finanţări nerambursabile din fondurile bugetului judeţului Dolj alocate pentru activităţi nonprofit”
j) să prezinte Autorităţii Finanţatoare documentele justificative în copie, pentru validarea plăţilor. La solicitarea Consiliului Judeţean Dolj, se vor prezenta spre verificare documentele justificative şi în original.
k) să prezinte, la solicitarea Autorităţii Finanţatoare, orice informaţie sau document ce privesc derularea proiectului, în termen de 2 zile de la solicitarea acestora.

Art. 6 - Obligaţiile Autorităţii Finanţatoare sunt:

a) să pună la dispoziţia Beneficiarului orice informaţii şi/sau documentaţii pe care le deţine şi care pot fi relevante pentru realizarea contractului. Aceste documente vor fi returnate Autorităţii Finanţatoare la finalizarea contractului;

b) să vireze sumele alocate din bugetul judeţului Dolj pentru finanţarea Proiectului, către Beneficiar, în condiţiile art. 9 din prezentul contract;

c) să nu comunice, în nici o situaţie, fără consimţământul prealabil scris al Beneficiarului, informaţii confidenţiale aparţinând Beneficiarului sau obţinute de Autoritatea Finanţatoare în baza relaţiilor contractuale;

d) să asigure şi să realizeze  monitorizarea şi evaluarea intermediară şi finală a Proiectului;

e) să urmărească cofinanţarea proiectelor prin verificarea efectuării cofinanţării şi a documentelor justificative şi, după caz, prin verificare la locul desfăşurării Proiectului;

f) să organizeze sistemul propriu de protecţie a informaţiilor clasificate, in conformitate cu „Standardele naţionale de protecţie a informaţiilor clasificate” aprobate prin Hotărârea Guvernului nr. 585/2002 cu modificările şi completările ulterioare şi dispoziţiile legale în vigoare în cazul în care Proiectul monitorizat şi gestionat de Autoritatea Finanţatoare conţine informaţii de natura celor prevăzute în conformitate cu Legea nr. 182/2002 cu modificările şi completările ulterioare.
CAPITOLUL IV – Participarea terţelor părţi
Art.7 - Beneficiarul nu poate transfera responsabilitatea implementării proiectului către terți.
Art.8 - În sensul prezentului articol, prin terţă parte se înţelege orice persoană fizică sau juridică, alta decât partenerul/partenerii declaraţi în cererea de finanţare.
CAPITOLUL V – Virarea sumelor reprezentând finanţare nerambursabilă
Art. 9 - Efectuarea viramentelor
(1) Consiliul Judeţean Dolj, virează direct în contul Beneficiarului sumele reprezentând finanţare nerambursabilă alocată Proiectului din bugetul judeţului Dolj, conform prezentului contract, astfel:

­ 30% din suma totală acordată prin prezentul contract, reprezentând avans, în termen de 10 zile de la semnarea contractului, pe baza cererii de plată a avansului;

­ 60% din suma totală acordată prin prezentul contract, reprezentând tranşa intermediară, în termen de 10 zile de la data validării raportului intermediar (tehnic şi financiar) ce va cuprinde justificarea cheltuirii sumei primite ca avans.
 - maxim 10% din suma totală acordată prin prezentul contract, reprezentând tranşa finală, în termen de 10 zile de la data validării raportului final ce va cuprinde justificarea cheltuirii sumelor totale primite de la Autoritatea Finanţatoare. 
(2) Consiliul Judeţean Dolj poate suspenda, cu notificare scrisă, în întregime sau parţial, plata, fără rezilierea contractului, în cazul nerespectării de către Beneficiar a oricăreia dintre obligaţiile sale contractuale şi să procedeze la verificarea întregii documentaţii privind derularea Proiectului finanţat şi utilizarea finanţării.

CAPITOLUL VI – Cheltuieli
Art. 10 - Efectuarea cheltuielilor de către Beneficiar

(1) Orice sumă primită ca finanţare de la Consiliul Judeţean Dolj, în temeiul prezentului contract, va fi cheltuită de către Beneficiar numai pentru realizarea Proiectului.

(2) Cheltuielile vor fi efectuate de către Beneficiar conform bugetului detaliat al Proiectului prezentat în documentaţia depusă pentru acordarea finanţării nerambursabile şi a prevederilor prezentului contract, anexa la acesta.
(3) Categoriile de cheltuieli eligibile si neeligibile sunt cele prevăzute în Termenii de Referinţă din  „Documentaţia pentru elaborarea şi prezentarea propunerilor de proiecte privind acordarea de finanţări nerambursabile din fondurile bugetului judeţului Dolj alocate pentru activităţi nonprofit”.
(4) Cheltuielile efectuate înainte de/şi după perioada de derulare a Proiectului prevăzută la art. 4 din prezentul contract, nu sunt eligibile şi nu pot fi decontate de către Beneficiar.

(5) Atunci când Autoritatea Finanţatoare constată, pe baza rapoartelor sau ca urmare a verificărilor efectuate, că Beneficiarul a folosit sau foloseşte fondurile şi/sau bunurile achiziţionate pentru derularea Proiectului, într-o manieră neconformă cu clauzele contractuale sau că nu justifică utilizarea sumelor, Consiliul Judeţean Dolj poate solicita în scris restituirea acestora.

(6) Beneficiarul are obligaţia de a restitui Consiliului Judeţean Dolj, în termen de 5 zile lucrătoare de la primirea solicitării scrise, sumele întrebuinţate în alte scopuri decât desfăşurarea activităţilor Proiectului în termenul de derulare a Proiectului stabilit prin prezentul contract şi cele a căror întrebuinţare nu este dovedită conform prevederilor art.12.

 (7) Suma rămasă necheltuită la sfârşitul Proiectului (atunci când derularea Proiectului a fost posibilă cu costuri mai mici faţă de cele propuse şi aprobate iniţial) va fi evidenţiată în raportul financiar final şi va fi restituită de către Beneficiar, Consiliului Judeţean Dolj, în termen de 5 zile lucrătoare de la solicitarea acesteia, comunicată Beneficiarului în scris.

(8) În cazul realizării de economii în derularea proiectului, finanţarea nerambursabilă acordată din fondurile bugetului judeţului Dolj nu poate depăşi 90% din valoarea totală a Proiectului rezultată din raportul final (respectiv procentul solicitat de catre aplicant prin cererea de finantare si stipulat la art. 2 (1)).
CAPITOLUL VII ­ Monitorizare si control
Art. 11 ­ Informare

Beneficiarul furnizează Consiliului Judeţean Dolj toate informaţiile referitoare la derularea Proiectului. Consiliul Judeţean Dolj poate solicita oricând Beneficiarului informaţii cu privire la stadiul activităţilor, Beneficiarul având obligaţia să răspundă în scris oricărei solicitări a acesteia în termen de 3 zile lucrătoare.
Art. 12 ­ Prezentarea rapoartelor obligatorii
(1) Beneficiarul va transmite informaţii privind derularea Proiectului şi utilizarea sumelor primite. În acest scop Beneficiarul va prezenta Consiliului Judeţean Dolj:

­ raportul intermediar: va fi depus înainte de solicitarea celei de a doua tranşe;

­ un raport de activitate final asupra utilizării tuturor sumelor primite cu privire la activităţile Proiectului, care va cuprinde obligatoriu justificarea cheltuielilor la nivelul întregului Proiect, odată cu solicitarea tranşei finale;
(2) Raportările vor fi întocmite în conformitate cu anexa la Ghidul solicitantului şi vor fi însoţite obligatoriu de documentele justificative ale plăţilor efectuate de Beneficiar în copie, precum şi documente justificative care să ateste respectarea prevederilor art. 10, alin. (9) din prezentul contract. La solicitarea Consiliului Judeţean Dolj, se vor prezenta spre verificare documentele justificative şi în original.

(3) La întocmirea raportului financiar final, Beneficiarul va prezenta decontul aferent atât al sumei primite de la Autoritatea Finanţatoare, cât şi al sumei ce reprezintă contribuţia proprie.

(4) Raportul final va fi depus în două exemplare, la registratura Consiliului Judeţean Dolj, în termen de 14 zile calendaristice de la data finalizării Proiectului prevăzută la art. 4.

(5) În scopul informării Consiliului Judeţean Dolj cu privire la dificultăţile apărute pe parcursul derulării Proiectului, Beneficiarul va elabora şi transmite acestuia rapoarte speciale.

Art. 13 ­ Evaluarea rapoartelor

(1) Consiliul Judeţean Dolj va urmări ca evaluarea rapoartelor să se facă în termen de maxim 30 zile de la primirea acestora de către comisia de monitorizare
(2) Persoana desemnată cu derularea contractului din cadrul Consiliului Judeţean Dolj este Neagoe Loredana - consilier Compartimentul ,,Relaţii cu ONG-urile şi programe finanţate din bugetul judeţean”.
Art. 14 ­ Monitorizarea

Pe toată durata contractului, precum şi pe o perioadă de 5 ani de la încetarea acestuia, Beneficiarul este obligat să permită, în orice moment, accesul neîngrădit al reprezentanţilor Consiliului Judeţean Dolj, Curţii de Conturi sau a altor organe de control abilitate prin lege, în scopul realizării controlului financiar şi auditului, pentru a controla registrele, documentele şi înregistrările deţinute de către Beneficiar, pe baza cărora se ţine evidenţa activităţilor derulate în cadrul Proiectului, pentru verificarea conformării faţă de prevederile prezentului contract. Controlul se efectuează la locul unde aceste documente sunt păstrate de către Beneficiar, iar acesta are obligaţia să prezinte orice documentaţie solicitată. În cazul refuzului de a permite accesul acestor persoane şi de a coopera cu aceştia, Consiliul Judeţean Dolj poate solicita în scris restituirea integrală a sumelor alocate.

CAPITOLUL VIII ­ Rezultate. Publicitate
Art. 15 ­ Promovarea Proiectului

(1) Beneficiarul are obligaţia de a face referire explicită pe toate materialele şi produsele obţinute în urma finanţării primite, precum şi cu ocazia tuturor evenimentelor şi acţiunilor desfăşurate pe durata Proiectului, la următoarea expresie: "Proiect realizat cu sprijinul Consiliului Judeţean Dolj. Conţinutul acestui proiect nu reflectă neapărat poziţia Consiliului Judeţean Dolj şi nu implică nici o responsabilitate din partea acestuia".

(2) Consiliul Judeţean Dolj va putea, pe parcursul derulării Proiectului sau la finalul acestuia, să facă publice, în modul în care va considera necesar, prin publicarea de articole sau alte manifestări:

­ obiectivele şi durata Proiectului;

­ finanţarea acestuia de către Consiliului Judeţean Dolj;

­ activităţile efectuate în cadrul Proiectului;

­ rezultatele obţinute.
Art.16 – Beneficiarul acordă Autorității Finanțatoare dreptul de a utiliza și promova rezultatele proiectului în scopuri necomerciale, cu menționarea autorului și a beneficiarului.
Art.17 - Autoritatea Finanţatoare nu îşi asumă răspunderi şi nu intervine în litigiile care pot apărea între parteneri în privinţa drepturilor de proprietate asupra rezultatelor obţinute sau utilizate de aceştia, atât pe parcursul derulării Proiectului, cât şi după finalizarea acestuia.
CAPITOLUL IX – Răspundere contractuală
Art.18 Beneficiarul îşi asumă întreaga răspundere tehnică şi supravegherea generală a executării serviciilor contractate.
Art.19 Beneficiarul răspunde pentru realizarea obligaţiilor contractuale şi suportă pagubele cauzate Autorităţii Finanţatoare, ca urmare a oricăror acţiuni sau omisiuni legate de realizarea contractului şi care îi sunt imputabile.
Art.20 Beneficiarul răspunde pentru îndeplinirea la timp a demersurilor necesare în vederea obţinerii aprobărilor, avizelor sau licenţelor necesare realizării contractului în concordanţă cu reglementările în vigoare.
Art.21 Beneficiarul răspunde de exactitatea datelor prezentate în documentele justificative de plată.
Art.22 Beneficiarul răspunde de păstrarea documentelor care au stat la baza încheierii contractului pe o perioadă de minimum 5 ani de la data încetării raporturilor contractuale.
Art.23 În cazul în care Beneficiarul nu respectă prevederile prezentului contract, nu va fi eligibil pentru obţinerea unei finanţări nerambursabile din fondurile bugetului Consiliului Judeţean Dolj în anul următor.
Art.24 ­ Limite ale răspunderii Consiliului Judeţean Dolj:
(1) Consiliul Judeţean Dolj nu este responsabil pentru modul în care finanţarea este folosită, răspunderea Consiliului Judeţean Dolj nefiind în nici un fel angajată, în cazul în care Beneficiarul va fi ţinut responsabil faţă de terţi pentru orice prejudicii cauzate în derularea Proiectului şi în nici o altă situaţie ce decurge dintr-o acţiune sau inacţiune ilicită a Beneficiarului legată de finanţarea acordată prin prezentul contract.

(2) Consiliul Judeţean Dolj  nu răspunde în cazul nerespectării legislaţiei în vigoare de către Beneficiar sau de către angajaţi, colaboratori sau consultanţi ai acestuia.

CAPITOLUL X – Modificarea contractului
Art.25 Prevederile contractului pot fi modificate şi/sau completate numai prin acte adiţionale semnate de comun acord de către părţi sau de către împuterniciţi ai acestora.

(1) Pe parcursul derulării proiectului, Beneficiarul poate iniţia modificarea contractului, prin solicitare scrisă justificată, aprobată de Autoritatea Finanţatoare cu privire la durata de derulare, cu condiţia ca aceasta să nu schimbe scopul şi obiectivele Proiectului.

(2) Asemenea modificări nu pot conduce la majorarea valorii contractului prevăzute la art. 2.

CAPITOLUL XI – Rezilierea contractului
Art.26 Contractul se consideră desfiinţat de drept, fără a mai fi necesară punerea în întârziere şi fără  orice altă formalitate prealabilă, în cazul în care Beneficiarul angajează, pe durata implementării proiectului, persoane fizice sau juridice care au participat la evaluarea Proiectului care face obiectul prezentului contract, ori care au participat, în diferite faze, la selectarea beneficiarilor pentru acest Proiect.
Art.27 Contractul se consideră desfiinţat de drept, fără a mai fi necesară punerea în întârziere şi fără  orice altă formalitate prealabilă, dacă Beneficiarul este în lichidare dacă vinde ori cedează partea cea mai importantă a activelor sale.
Art.28 Contractul se consideră desfiinţat de drept, fără a mai fi necesară punerea în întârziere şi fără  orice altă formalitate prealabilă, dacă Beneficiarul nu justifică avansul primit în baza contractului.
Art.29 

(1)În afara cazurilor prevăzute la art. 26 - 28, contractul de finanţare poate fi reziliat de plin drept, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale.

(2) Notificarea trebuie comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligaţii contractuale.

(3) Nerespectarea termenelor si a prevederilor din contract de către Beneficiar duce la rezilierea contractului şi pierderea finanţării, precum şi la interzicerea participării pentru obţinerea finanţării pe viitor.
(4) În cazul rezilierii contractului ca urmare a neîndeplinirii clauzelor contractuale de către Beneficiar, acesta este obligat ca în termen de 5 zile lucrătoare de la rezilierea contractului să returneze Autorităţii Finanţatoare sumele primite.
CAPITOLUL XII – Forţa Majoră
Art. 30 Este exonerată de răspundere pentru neexecutare sau executare necorespunzătoare a obligaţiilor ce-i revin partea care a fost împiedicată de intervenţia unui caz de forţă majoră.
Art. 31 Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract.
Art. 32 Forţa majoră trebuie anunţată în scris în termen de 10 zile de la apariţia ei, iar la dispariţia forţei majore, tot în termen de 10 zile trebuie făcută o notificare scrisă.
Art. 33 Realizarea parţială a contractului ca urmare a unei situaţii de forţă majoră are drept rezultat plata parţială, Beneficiarul având obligaţia să restituie sumele care nu au fost cheltuite în perioada derulării contractului.

CAPITOLUL XIII –Penalităţi
Art. 34 În cazul în care Beneficiarul nu respectă prevederile art. 10, alin. (5)­(7) sau întârzie în realizarea obligaţiilor contractuale, datorează dobânzi şi penalităţi de întârziere, conform legislaţiei privind colectarea creanţelor bugetare, care se constituie în venituri ale bugetului local.
CAPITOLUL XIV – Litigii
Art. 35 Litigiile de orice fel decurgând din executarea prezentului contract se soluţionează pe cale amiabilă în termen de 15 zile calendaristice de la apariţia lor. Eventualele litigii născute din interpretarea, executarea, încetarea prezentului contract, care nu pot fi soluţionate pe cale amiabilă, vor fi supuse soluţionării Tribunalului Dolj – secţia contencios administrativ şi fiscal.
CAPITOLUL XV- Dispoziţii generale şi finale

Art. 36 ­ Comunicări
(1) Orice comunicare între părţi se va face în scris, la adresa menţionată în cuprinsul prezentului contract sau care va fi comunicată celeilalte părţi în scris, utilizând mijloace care permit evidenţa transmiterii şi primirii acestora. Daca expeditorul solicită confirmarea de primire, el va indica aceasta în comunicarea lui.
(2) Rapoartele şi toate celelalte comunicări între cele două părţi se vor transmite la următoarele adrese:

a) Pentru Consiliul Judeţean Dolj: Craiova, str. Olteț, nr. 4, jud. Dolj.
b) Pentru Beneficiar:

________________ în calitate de persoană de contact (responsabil proiect) din partea  ________________
Art. 37  Documentele contractului 

Constituie documente ale contractului şi fac parte integrantă din acesta următoarele:

· Cerere de plată avans (Anexa 14)

· Identificare financiară cont bancar (Anexa 15)

· Declaraţie de imparţialitate (Anexa 16)
Art. 38  Prezentul contract s-a încheiat în 3 exemplare originale, azi _____________2026.
Prezentul contract conţine 8 file, fiecare filă fiind semnată şi ştampilată de părţile contractante. 
Pentru Autoritatea Finanţatoare                               

Pentru Beneficiar

CONSILIUL JUDEŢEAN 
             Preşedinte
                                                                              Preşedinte

